**შენიშვნების ფურცელი**

**საქართველოს კანონის პროექტზე „უცხოური გავლენის გამჭვირვალობის შესახებ“ (N07-3/433; 03.04.2024) – II მოსმენა**

|  |  |  |  |
| --- | --- | --- | --- |
| **N** | **ავტორი** | **შენიშვნა** | **შენიშვნის გათვალისწინების მდგომარეობა** |
| 1 | კანონპროექტზე მომხსენებელი | კანონპროექტის მე-2 მუხლის პირველი პუნქტის „ბ“−„დ“ ქვეპუნქტები ჩამოყალიბდეს შემდეგი სახით:  ბ) „მაუწყებლობის შესახებ“ საქართველოს კანონით გათვალისწინებული ისეთი მაუწყებელი, რომლის მიერ კალენდარული წლის განმავლობაში მიღებული მთლიანი არაკომერციული შემოსავლის 20%-ზე მეტის წყარო უცხოური ძალაა;  გ) ისეთი იურიდიული პირი, რომელიც ერთპიროვნულად ან სხვასთან ერთად ფლობს საქართველოში მოქმედ მასობრივი ინფორმაციის ბეჭდურ საშუალებას და რომლის მიერ კალენდარული წლის განმავლობაში მიღებული მთლიანი არაკომერციული შემოსავლის 20%-ზე მეტის წყარო უცხოური ძალაა;  დ) ისეთი იურიდიული პირი, რომელიც ერთპიროვნულად ან სხვასთან ერთად ფლობს ან/და იყენებს მასობრივი ინფორმაციის საქართველოს სახელმწიფო ენაზე გამავრცელებელი ინტერნეტსაშუალებისთვის განკუთვნილ ინტერნეტდომენს ან/და ინტერნეტჰოსტინგს და რომლის მიერ კალენდარული წლის განმავლობაში მიღებული მთლიანი არაკომერციული შემოსავლის 20%-ზე მეტის წყარო უცხოური ძალაა. | გათვალისწინებულია |
| 2 | კანონპროექტზე მომხსენებელი | კანონპროექტის მე-8 მუხლის მე-5 პუნქტში მითითება კანონპროექტის მე-3 მუხლზე შეიცვალოს მითითებით კანონპროექტის მე-2 მუხლზე. | გათვალისწინებულია |